**Notat**

|  |  |  |  |
| --- | --- | --- | --- |
|  |  |  |  |
| Saksbehandler: | Vår ref.: | Arkiv: | Dato: |
| Gro Eia Østby  | Sak: 2010000887J.nr: 21/9824 | FA - B30 | 27.08.2021 |

|  |  |
| --- | --- |
|  |    |

Reviderte Retningslinjer for Ungdomsråd i Sokndal kommune

**Formål**

Sokndal ungdomsråd sitt formål er gjennom medvirkning, å:

* Gi unge større påvirkning på utviklingen av kommunen
* Sette saker som er viktige for barn og unge på dagsorden.
* Være et debattforum for ungdom.
* Øke samfunnsengasjementet hos ungdom.

Ungdomsrådet er et rådgivende organ, som har rett til å uttale seg i alle saker som gjelder ungdom (jf. kommuneloven § 5-12 og forskrift om kommunale råd for …ungdom § 1).

Ungdomsrådet må ha mottatt sakene på et så tidlig tidspunkt i saksbehandlingen at en uttalelse fra rådet har mulighet til å påvirke utfallet av saken.

Rådet kan også ta opp saker på eget initiativ.

Rådets uttalelser er rådgivende og skal følge saksdokumentene til det kommunale organet, som avgjør saken endelig.

Ungdomsrådet skal være partipolitisk uavhengig.

**Valg og sammensetning**

Ungdomsrådet skal ha 7 medlemmer og 3 varamedlemmer, og velges av kommunestyret, for 2 år av gangen etter innstilling fra valgkomiteen.

Ungdomsrådet velger valgkomiteen på første møte i samme kalenderår som nyvalg. Valgkomiteen består av to medlemmer/varamedlemmer fra Ungdomsrådet, som ikke tar gjenvalg, og mentoren, som er utnevnt av Kommunestyret. Valgkomiteen innstiller så nytt Ungdomsråd til Kommunestyret på første møtet på høsten.

Avtroppende ungdomsråd, elevrådet på Sokndal skole og innbyggerne i kommunen kan komme med forslag på medlemmer.

Medlemmene må være i alderen fra 8. trinn til 18 år (de må ikke ha fylt 19 år på valgtidspunktet) og begge kjønn skal være representert med minimum 40 %.

Medlemmene må være bosatt i, eller folkeregistret i Sokndal kommune.

Rådet velger selv leder og nestleder blant medlemmene, to år om gangen.

Rådet kan velge underkomiteer etter eget ønske.

**Administrativt ansvar**

Ungdomsrådet skal gis tilstrekkelig sekretariat hjelp.

Sekretariatfunksjonen ligger til en av de ansatte i serviceavdelingen, som ordner det praktiske med innkalling, utsendelse til møtene og føring av protokoll o.l.

Det administrative ansvaret for ungdomsrådet har levekårsetaten i Sokndal kommune. En koordinator der har ansvaret for følgende:

* Opplæring, veiledning og oppfølging av ungdomsrådet.
* Skrive saker og følge opp vedtak
* Tilstede på møtene
* Bindeledd mellom ungdomsrådet, administrasjon og politikere

**Møter**

Ungdomsrådet har to til tre møter, à ca. to timer, i halvåret, og møtedatoer blir satt opp på kommunen sin møteplan. Det velges en mentor, samt en vara, fra Kommunestyret som følger møtene og som fungerer som politisk veileder*.* Ordfører, ev. varaordfører, kan også delta på møtene.

Ungdomsrådet holder en årlig presentasjon for Kommunestyret.

Ungdomsrådets medlemmer plikter å delta på møter, med mindre det foreligger gyldig forfall. Ved eventuelle forfall skal representantene i god tid melde fra til politisk sekretariat, som kaller inn varamedlem.

Ungdomsrådet kan bare treffe vedtak dersom minst halvparten av medlemmene er til stede. Vedtak treffes med alminnelig flertall. Møteleders stemme er avgjørende ved stemmelikhet.

Møtene i ungdomsrådet er åpne.

Dagsorden:

* Start av møtet og godkjenning av innkalling
* Godkjenning av referat fra sist møte
* Aktuelle saker som er på sakslisten
* Eventuelt

**Saker**

Ungdomsrådet har ansvar for valg av en representant og to vara representanter til Ungdommens fylkesting, innen september hvert år.

Ungdomsrådet skal ha alle saker som gjelder ungdom, til behandling. Det holdes månedligemøter mellom leder av Ungdomsrådet, ordfører og koordinator fra administrasjonen for å gjennomgå aktuelle saker som skal opp til behandling i Ungdomsrådet.

Dersom rådet får bevilget midler i budsjettet, skal rådet selv vedta fordelingen/disponeringen av midlene.

Protokollen fra møtene i Ungdomsrådet fremlegges som referatsak til Kommunestyret.

Leder av ungdomsrådet kan be om ordet i starten av kommunestyremøte, etter avtale med ordfører.

**Møtegodtgjørelse**

Medlemmene i ungdomsrådet får kr. 300 i godtgjørelse pr. møte, for møtene de har deltatt på. Varamedlemmene får det samme, når de har møtt. Leder får kr. 500 pr. møte vedk. deltar på. I tillegg får hvert medlem et årskort på kinoen.

Godtgjørelsen blir utbetalt på etterskudd to ganger pr år.

Gjeldende kommunal skyssgodtgjørelse for møter, gjelder.

**Endring av retningslinjene**

Retningslinjene vedtas av kommunestyret.

Ungdomsrådet kan selv komme med innspill, og forslag til eventuelle endringer av retningslinjene, som behandles av kommunestyret.

Gro Eia Østby

Kulturkonsulent

| **Vedlegg:**Dok.nr | Tittel på vedlegg |
| --- | --- |
|   |   |

| Kopi til: |  |  |  |
| --- | --- | --- | --- |
|   |   |   |   |